Awalen-agi, am umedya-nni iɛeddan. Tamsiwt T.D, tefka-d awal amatu “leḥcic” ma d tamsiwt Ḥ.T tefka-d, ṣṣenf n yimɣi “mejjir”, tefka-d acu n ṣṣenf n leḥcic i d-tekkes teqrurtnni, imi mejjir-agi d leḥcic imeqqi-d deg waman. Daɣen, ad naf deg tmacahut n Tafunast ibujilen, tamasiwt B.Ḥ, tefka-d awal « iffan » mi d-tenna: “Iqrar-nni ibujilen teḥqer-iten tmeṭṭut n baba-tsen, ula d tafunast seg wacu i teṭṭḍen teḍfer argaz-is armi itt-yessenz, imir iqrar-nni ruḥen ɣer tenṭelt n yemmatsen ttrun dɣa tenna-asen ad d-ruḥen ɣer winna yewwin tafunast-nni mi tt-yezla ad awin akerciw-is ad t-id-sneɣlen ɣef tenṭelt-is imir xeddmen akken dɣa mɣin-d yiffan am wid n tfunast imir teṭṭḍen-d seg-sen.”